CELEX: C2006/294/10
Language: el
Date: 2006-12-02 00:00:00
Title: Συνεκδικασθείσες υποθέσεις C-282/04 και C-283/04: Απόφαση του Δικαστηρίου (πρώτο τμήμα) της 28ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών (Παρά βαση κράτους μέλους — Άρθρα 56, παράγραφος 1, ΕΚ και 43 ΕΚ — Ειδικές μετοχές (golden shares ) του Ολλανδικού Δημοσίου στο κεφάλαιο των εταιριών KPN και TPG — Οριοθέτηση των εννοιών συμμετοχή εξασφαλίζουσα τον έλεγχο , άμεση επένδυση και επένδυση χαρτοφυλακίου στο πλαίσιο των θεμελιωδών ελευθεριών — Κρατικό μέτρο κατά την έννοια των θεμελιωδών ελευθεριών — Εγγύηση της παγκόσμιας ταχυδρομικής υπηρεσίας)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/6
            
         Απόφαση του Δικαστηρίου (πρώτο τμήμα) της 28ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών
   (Συνεκδικασθείσες υποθέσεις C-282/04 και C-283/04) (1)
   
   (Παρά«βαση κράτους μέλους - Άρθρα 56, παράγραφος 1, ΕΚ και 43 ΕΚ - Ειδικές μετοχές (golden shares») του Ολλανδικού Δημοσίου στο κεφάλαιο των εταιριών KPN και TPG - Οριοθέτηση των εννοιών «συμμετοχή εξασφαλίζουσα τον έλεγχο», «άμεση επένδυση» και «επένδυση χαρτοφυλακίου» στο πλαίσιο των θεμελιωδών ελευθεριών - «Κρατικό μέτρο» κατά την έννοια των θεμελιωδών ελευθεριών - Εγγύηση της παγκόσμιας ταχυδρομικής υπηρεσίας)
   (2006/C 294/10)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: H. Støvlbæk, A. Nijenhuis και S. Noë)
   
      Καθού: Βασίλειο των Κάτω Χωρών (εκπρόσωποι: H. G. Sevenster, J. G. M. van Bakel και M. De Grave)
   Αντικείμενο της υποθέσεως
   Παράβαση κράτους μέλους — Άρθρα 43 ΕΚ και 56 ΕΚ — Δικαιώματα που συνδέονται με την ειδική μετοχή της εταιρίας Koninklijke KPN NV την οποία κατέχει το Ολλανδικό Δημόσιο
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο των Κάτω Χωρών, διατηρώντας στα καταστατικά της Koninklijke KPN NV και της TPG NV ορισμένες διατάξεις προβλέπουσες ότι το κεφάλαιο των εταιριών αυτών περιλαμβάνει μια ονομαστική ειδική μετοχή, που ανήκει στο Ολλανδικό Δημόσιο και του παρέχει ειδικά δικαιώματα προηγουμένης εγκρίσεως ορισμένων διαχειριστικής φύσεως αποφάσεων των οργάνων των εν λόγω εταιριών, τα οποία δεν περιορίζονται μόνο στην περίπτωση που η παρέμβαση του κράτους αυτού είναι απαραίτητη για επιτακτικούς λόγους γενικού συμφέροντος αναγνωριζόμενους από το Δικαστήριο και, στην περίπτωση της TPG NV, ιδίως προς εξασφάλιση της διατηρήσεως της παγκόσμιας ταχυδρομικής υπηρεσίας, παρέβη τις υποχρεώσεις που υπέχει από το άρθρο 56, παράγραφος 1, ΕΚ.
            
         
               2)
            
            
               Καταδικάζει το Βασίλειο των Κάτω Χωρών στα δικαστικά έξοδα.
            
         
      (1)  ΕΕ C 217 της 28.8.2004.